
Különbségek és hasonlóságok az elemi oktatásban használt módszerek között Romániában és Hollandiában

Kulcsszavak: oktatási módszer; összehasonlító kutatás; elemi oktatás
Az oktatás módszerei meghatározó jellegűek az oktatás folyamatában, mivel befolyásolják annak egészét, valamint a sikerességét. Az oktatásban megjelenő módszerek között léteznek hagyományos, kooperatív, interaktív módszerek. Előzetes kutatások alapján elmondható, hogy a tanulóközpontú módszerek használata növeli a tanulók teljesítményét, valamint a tanukás iránti érdeklődést és motivációt is.
Összehasonlító kutatásomban azt vizsgálom milyen különbségek fedezhetők fel a Romániában, illetve Hollandiában az elemi oktatásban használt módszerek között, illetve hogyan vélekednek a pedagógusok az egyes módszerek hatékonyságáról. A kutatás résztvevői Romániában és Hollandiában tevékenykedő, elemi osztályokban tanító pedagógusok. Kutatásomhoz kvalitatív és kvantitatív módszert is alkalmaztam. Almódszerként a két országban töltött pedagógiai gyakorlatom során készített hospitálási naplóimat elemeztem. Főmódszerként egy pedagógusoknak szóló online kérdőívet alkalmaztam. Feltételezem, hogy a két országban leginkább használt módszerek között eltérés van, Hollandiában inkább az interaktív módszereket részesítik előnyben, míg Romániában a hagyományos módszereket.



